Etazini Prezante Prezidan Izrayelyen an yon Meday Libète
samdi 25 me 2013, 15:43 GMT
morning programmidday showevening showarchive YouTube channel Miltimedya Odyo Nouvèl / Lèzetazini Etazini Prezante Prezidan Izrayelyen an yon Meday Libète
Prezidan Etazini an, Barack Obama, prezante prezidan izrayelyen an, Shimon Peres yon Meday Libète, pi gran distenksyon prestijye sivil Etazini pandan yon dine ofisyèl ki dewoule nan Lamezon blanch mèkredi 13 jen an. Mesye Obama felisite msye Peres ki gen 88 tan ki te yon ansyen premye minis kòm « Esans Izrayèl li mènm –yon espri endontab ke okèn moun paka demanti.
Prezidan Obama te pale pou l di: "Lèzetazini gen chans pou l gen anpil alye ak patnè nan le mond antye. Vrèman vre youn nan alye pi solid nou yo e youn nan pi bon zanmi nou se eta Izrayèl. E pa gen oken moun ki fè otan pandan plizyè ane pou bati alyans nou an e pou fè 2 nasyon nou yo pi rapwoche tankou lidè ke n ap onore aswè a, zanmi nou Shimon Peres."
Msye Peres se youn pami 13 moun ki te resevwa Meday pami yo mizisyen Bob Dylan, John Glen premye astwonòt ameriken ki te ale nan lespas ak ansyen sekretè deta Madeleine Albright. Lòt 19 pèsonalite yo te resevwa meday d onè yo nan yon seremoni ki te dewoule nan la Mezon blanch mwa pase a.